南梁

**梁**，又名蕭梁，南朝梁也。

## 本末
**<big>概覽</big>**════════════════════════
梁出蘭陵蕭氏，齊別枝也。東昏無道，武帝衍乃自雍州起兵，入建康，立和帝，封梁王。二年受禪，即皇帝位。

────────────────────────

齊明帝末，出為輔國將軍、雍州刺史。明帝崩，子寶卷立，殺衍兄懿，遣巴西、梓潼二郡太守劉山陽西上，聲云之郡，實令襲衍。山陽至荊州，為蕭劉冑所殺。

齊景明二年，衍乃與冑推寶卷弟荊州刺史寶融為帝，年號中興，舉兵伐寶卷。

十二月，剋建業，殺寶卷及其妻子。衍為大司馬、錄尚書事、揚州刺史，建安郡公，邑萬戶。三年，又自為相國、揚州牧，封十郡為**梁王**。

明年，衍受禪，即皇帝位，建國號曰「**梁**」，改元天監。五月，揚州小峴戍主党法宗襲大峴戍，破之，擒其龍驤將軍邾菩薩送建康。衍又遣將張囂攻揚州，州軍擊破之，斬二千餘級。

───────────────────────

天監十三年，伐壽陽，魏將王足降，請修浮山堰以灌城。使材官將軍祖暅察之，不可。堤決，死傷十萬餘。武帝志挫，益崇佛教。

普通以降，武帝篤信浮屠，四捨身於同泰寺，眾臣以巨錢贖回，國用為空。

梁中大同二年，波斯入貢，《梁書》載琥珀出於波斯。

太清元年，納東魏降將侯景。

太清二年，侯景反梁。初景舉兵來犯，密與武帝弟子臨賀王正德交通，許推為主。景至橫江，武帝令臨賀王正德率軍拒景，正德因而迎之。景濟江，將立正德為帝，以趨建康。

景久攻未拔，而武帝外援雖多，各各乖張，無有總制，更相妬忌，不肯奮擊。惟邵陵王綸再於鍾山決戰，敗而走。景糧既少，遂譎武帝求和。武帝信之，乃割州授景，封壽陽王。景詐引軍還石頭。未幾，更開兵釁。

太清三年，景陷建康，廢正德為侍中。居無何，囚武帝。 景撟詔專擅，退勤王軍。

景自至建康，縱軍士前後虜掠，倉庫所有皆掃地盡矣。景乃從數百騎見武帝，歔欷流涕，因請香火為作義兒，還以為主。令正德通啟云「前為景所擒，使攝四海，辭不獲免，權總萬機，今景既入輔，乞解僭濫，以王還邸。」自景圍建康，城中多有腫病，死者相繼，無復板木，乃刳柱為棺。自雲龍、神虎門外，橫屍重沓，血汁漂流，無復行路。及景入城，悉聚尸焚之，煙氣張天，臭聞數十里。初，城中男女十餘萬人，及陷，存者纔二三千人，又皆帶疾病。

自景攻圍歷百餘日，武帝子荊州刺史、湘東王繹，益州刺史、武陵王紀各擁兵自守，坐看懸危，竟不奔赴。爾乃諸王相爭，皆不討景。繹殺河東王譽，譽弟岳陽王詧出降。繹又攻邵陵王綸。綸北降齊，封梁王。紀乘亂自稱帝。

明年，高祖崩，景立太子綱，是為簡文帝，亦囚之。景暴亂江左，高祖餓死台城。景依南朝故事，擅廢立，然後稱漢帝。

承聖元年，十一月，繹踐阼於江陵，是為元帝。

承聖二年，齊伐梁，欲立帝兄子湘陰侯退為帝，敗。

四月，武陵王紀據益州自立。至八月，紀興蜀兵東進，兵向江陵。元帝遣使與魏人盟。宇文泰遣尉遲迥入蜀，蜀將聞風而降，紀前後失據，其眾自潰。

明年，元帝與魏交惡。魏人拔江陵，元帝降，而焚其所藏書十四萬卷。泰殺元帝及子江陵。詧奔魏，受封江陵，是為西梁。

時王僧辯滅景餘勢，立元帝子晋安王方智。是月，居少時，僧辯復歸江陵。

承聖四年，三月，王師克侯景。斬之。傳首江陵。群臣上表勸即位，王不從。僧辯與陳霸先奉晉安王方智即位，是為敬帝。齊文宣謀襲建業。僧辯敗。齊立貞陽侯淵明，遣入梁，僧辯納之。將軍陳霸先襲殺僧辯。霸先廢淵明，改立敬帝，。

太平二年，霸先篡政自立，敬帝禪位，東梁亡，陳興。

陳天啓三年，梁將王琳出走，奉元帝孫永嘉王莊於郢州。陳人敗莊。莊奔齊，封梁王。

置中|縮圖|江左殘破，梁、陳、魏、齊並立

梁在江陵，僅得數縣，事周、隋甚恭，周、隋亦以置總管護之。承建康遺緒，文物亦可觀。隋將伐陳，召後琮入朝，廢為莒國公，西梁亡。

**<big>興廢</big>**════════════════════════自武帝至元帝凡六代，五十六年。自宣帝至後主凡三代，三十四年。合八代八十六年。

太清以前，南強而北弱，太清以後，江左殘破，兼失淮左，至是，建康不復振矣。

**<big>墜緒</big>**════════════════════════西曆六一七年，隋末，天下亂，安平王巖之孫銑自立為梁王。

唐大業十三年，銑自稱梁帝。

唐高祖武德四年，唐滅梁，銑享祚四年。

────────────────────────

## 遺風

**<big>文藝</big>**════════════════════════國初，厲行儉約，改定官制。雅好詩賦，一時文教大盛，《文選》、《文心雕龍》、《詩評》、《玉臺新詠》、《宋書》、《齊書》、《通史》、《綴術》等出焉。

**<big>故蹟</big>**════════════════════════諸蕭陵獸，及其神道碑等，庶幾不全，在今南京郊野。今所存之至全者，尚或在南京東棲霞區，此安成康王秀（475年-518年）之陵也。


File:Tomb of Xiao Hong - western turtle and column - P1070706.JPG|臨川靖惠王宏陵神道碑及贔屓等
File:Xiao Dan - turtle in the tower - P1070633.JPG|始興忠武王憺陵贔屓
File:Xiao Hui - eastern bixie, seen from S - P1070581.JPG|鄱陽忠烈王恢陵辟邪
File:Tomb of Xiao Jing - Bixie.JPG|吳平忠矦景陵之辟邪，今南京之徽示也
File:Xiao Xiu - SE turtle - P1070558.JPG|郢州竟陵郡石梵，安成康王秀陵贔屓
File:Tomb of Xiao Zhengli - Two Bixies.JPG|建安敏矦正立陵二辟邪相望


## 制程

**<big>┃興佛復禮</big>**

════════════════════════

天監初，梁太府卿祖暅父沖之所改何承天歷，時尚未行。暅更修之，著大明歷。天監三年、八年、九年，三度請行，於是始行焉。

武帝復興漢世「吉、凶、軍、賓、嘉」五禮。凶禮惟其喪葬，猶存魏、晉之制，無所立碑，莫不從簡。先是，昭明太子統，蠟鵝厭禱，武帝以為廢儀誣上，遂與相疏。

梁時，佛教大興。天監三年，武帝棄道，皈依佛門，後有鑑於陶弘景之呈書駁斥、范縝之《神滅論》，武帝合釋、儒、道三家為一，謂三教同源，而立釋家為國教，廣設剎宇。釋家禪宗達摩來，與武帝論修行，不果，達摩北上至魏。

天監四年，春，正月，癸卯朔，詔曰「二漢登賢，莫非經術，服膺雅道，名立行成。魏、晉浮盪，儒教淪歇，風莭罔樹，抑此之由。可置五經博士各一人，廣開館宇，招內後進。」於是以賀瑒及平原明山賓、吳興沈峻、建平嚴植之補博士，各主一館，館有數百生，給其餼廩，其射策通明者即除為吏，朞年之間，懷經負笈者雲會。瑒，循之玄孫也。又選學生，往會稽雲門山從何胤受業，命胤選門徒中經明行修者，具以名聞。分遣博士祭酒，巡州郡立學。

**<big>┃衣冠正朔</big>**

════════════════════════

自晉末失馭，五胡亂華，永嘉以還，漢士南渡，趨避江左，如過江之鯉。凡衣冠之制，承自魏、晉、宋、齊。梁天子祭服冕旒，在朝通天冠，常服白帢，太子及諸王、列臣冠平巾幘，士冑登朝，則外服裲襠。

高門之女，淩雲雙鬟， 寬衣褒帶，手持團扇，足躡高舄，望之若仙，仕女丫髻，從侍在側。《顏氏家訓》云「…梁世士大夫，皆尚褒衣博帶，大冠高履，出則車輿，入則扶侍，郊郭之內，無乘馬者。周弘正為宣城王所愛，給一果下馬，常服御之，舉朝以為放達。至乃尚書郎乘馬，則糾劾之…」。士女衣著，外以交領右衽衣為上服，而裳為下服，內以圓領袍為上服，而袿為下服。

**<big>┃財政失諧</big>**

════════════════════════
「梁武帝乃鑄錢，肉好周郭，文曰『五銖』，重如其文。而又別鑄，除其內郭，謂之女錢。二品並行。」謂梁五銖，剪外輪，鉸內郭，以其纖细質弱，故稱之「公式女錢」。 普通四年，銅源匱罕，天監時所造「女錢」發行不均，加之粗製濫造，貨值殽亂，遂以禁用舊幣，詔造鐵錢。而物價陡增，梁通貨膨脹焉。用錢為幣，本皆足陌。 梁武帝時，以鐵錢之故，商賈浸以奸詐自破，嶺以東，八十為百，名曰「東錢」； 江、郢以上，七十為百，名曰「西錢」； 京師以九十為百，名曰「長錢」。 大同元年，詔通用足陌，詔下而人不從，錢陌益少，至於末年，遂以三十五為百。

## 譜係

* 高祖武皇帝┃衍
* 太宗簡文皇帝┃綱
* 世祖孝元皇帝┃繹
* 穆宗敬皇帝方┃智
* 中宗孝宣皇帝┃詧
* 世宗孝明皇帝┃巋
* 孝靖皇帝┃琮
* 梁帝┃銑

## 引據